CELEX: 32015D1752
Language: fi
Date: 2015-09-29 00:00:00
Title: Komission täytäntöönpanopäätös (EU) 2015/1752, annettu 29 päivänä syyskuuta 2015, afrikkalaisen sikaruttoviruksen tietyistä kolmansista maista tai niiden osista, joissa taudin esiintyminen on vahvistettu, unioniin kulkeutumisen estämiseksi annettavista toimenpiteistä ja päätöksen 2011/78/EU kumoamisesta annetun täytäntöönpanopäätöksen 2013/426/EU muuttamisesta (tiedoksiannettu numerolla C(2015) 6519) (ETA:n kannalta merkityksellinen teksti)

1.10.2015   
            
            
               FI
            
            
               Euroopan unionin virallinen lehti
            
            
               L 256/17
            
         KOMISSION TÄYTÄNTÖÖNPANOPÄÄTÖS (EU) 2015/1752,
   annettu 29 päivänä syyskuuta 2015,
   afrikkalaisen sikaruttoviruksen tietyistä kolmansista maista tai niiden osista, joissa taudin esiintyminen on vahvistettu, unioniin kulkeutumisen estämiseksi annettavista toimenpiteistä ja päätöksen 2011/78/EU kumoamisesta annetun täytäntöönpanopäätöksen 2013/426/EU muuttamisesta
   
      
         (tiedoksiannettu numerolla C(2015) 6519)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Afrikkalainen sikarutto on kotieläimenä pidettävien sikojen ja villisikojen erittäin tarttuva ja kuolemaan johtava tartuntatauti, joka voi levitä nopeasti esimerkiksi tartunnan saaneista eläimistä saatujen tuotteiden ja saastuneiden elottomien esineiden välityksellä.
            
         
               (2)
            
            
               Komissio antoi Venäjän ja Valko-Venäjän afrikkalaista sikaruttoa koskevan tilanteen vuoksi täytäntöönpanopäätöksen 2013/426/EU (2), jossa vahvistetaan toimenpiteet, joilla muun muassa säädetään sellaisten karjankuljetusajoneuvojen asianmukaisesta puhdistamisesta ja desinfioinnista, joilla on kuljetettu eläviä eläimiä ja rehua ja jotka tulevat unioniin kyseisistä kahdesta maasta.
            
         
               (3)
            
            
               Afrikkalaisen sikaruton taudinpurkauksista Ukrainassa hiljattain saatujen ilmoitusten seurauksena olisi täytäntöönpanopäätöksessä 2013/426/EU säädetyt nykyiset puhdistamista ja desinfiointia koskevat toimenpiteet laajennettava koskemaan myös Ukrainasta unioniin tulevia ajoneuvoja.
            
         
               (4)
            
            
               Täytäntöönpanopäätöksen 2013/426/EU liitteessä I säädettyä luetteloa kolmansista maista ja niiden osista, joissa afrikkalaisen sikaruttoviruksen esiintyminen on vahvistettu, olisi sen vuoksi muutettava.
            
         
               (5)
            
            
               Täytäntöönpanopäätöstä 2013/426/EU sovelletaan 31 päivään joulukuuta 2015. Ottaen huomioon afrikkalaisen sikaruton epäsuotuisa tautitilanne unionin naapurimaissa ja afrikkalaisen sikaruton epidemiologia ja unionissa kyseisen taudin osalta sovellettavat toimenpiteet on aiheellista pidentää tätä määräaikaa 31 päivään joulukuuta 2019.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään täytäntöönpanopäätöksen 2013/426/EU liitteeseen I sana ”Ukraina” sanan ”Venäjä” jälkeen.
   2 artikla
   Korvataan täytäntöönpanopäätöksen 2013/426/EU 4 a artikla seuraavasti:
   
      ”4 a artikla
      Tätä päätöstä sovelletaan 31 päivään joulukuuta 2019.”
   
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä syyskuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 24, 30.1.1998, s. 9.
   
      (2)  Komission täytäntöönpanopäätös 2013/426/EU, annettu 5 päivänä elokuuta 2013, afrikkalaisen sikaruttoviruksen tietyistä kolmansista maista tai niiden osista, joissa taudin esiintyminen on vahvistettu, unioniin kulkeutumisen estämiseksi annettavista toimenpiteistä ja päätöksen 2011/78/EU kumoamisesta (EUVL L 211, 7.8.2013, s. 5).